|  |  |  |
| --- | --- | --- |
|  | |  | | --- | | PATVIRTINTA Vilniaus r. Bezdonių Julijaus Slovackio gimnazijos direktoriaus 2019 m. spalio 8 d.  įsakymu Nr. 1.6 - 116 | |

**VILNIAUS R. BEZDONIŲ JULIJAUS SLOVACKIO GIMNAZIJOS**

**VIRĖJOS PAREIGYBĖS APRAŠYMAS**

**I. PAREIGYBĖ**

1. **Pareigybės pavadinimas:** virėjos.
2. **Pareigybės grupė:** paslaugų sektoriaus darbuotojas.
3. **Profesijos kodas** **–** 5120.
4. **Pareigybės lygis** – D lygio pareigybė.
5. **Pavaldumas:** virėjas yra pavaldus gimnazijos direktoriaus pavaduotojui ūkio reikalams.
6. **Pareigybės paskirtis:** Organizuoti ir vykdyti mokinių maitinimą, tinkamai organizuoti valgyklos darbą.

**II. SPECIALŪS REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

7. Virėjui keliami šie kvalifikaciniai reikalavimai:

7.1. virėjo kvalifikacija;

7.2. analogiška darbo patirtis.

8. Virėjas turi žinoti ir mokėti:

8.1. materialinės atsakomybės pagrindus;

8.2. įrengimų, virtuvės inventoriaus, indų, taros paskirtį, jų priežiūros ir naudojimo taisykles;

8.3. įvairių maisto gaminimo įrengimų racionalų ir saugų darbo režimą;

8.4. patiekalų ir kulinarinių gaminių ruošimo technologiją;

8.5. pagrindines žaliavas, jų paskirtį, sudėjimo tvarką, santykį bei normas;

8.6. įvairių maisto produktų ir pusgaminių šiluminio paruošimo būdus;

8.7. šiluminio maisto produktų apdorojimo (virimo, troškinimo) trukmę ir temperatūrą;

8.8. paruoštos produkcijos išeigas, gaminių virimo metu sumažėjimo procentus;

8.9. paruoštos produkcijos laikymo bei realizavimo sąlygas;

8.10. pusgaminių iš faršo asortimentą ir paruošimo būdus;

8.11. košių virimo taisykles;

8.12. dietinės mitybos pagrindus, dietinių patiekalų ruošimo technologiją;

8.13. valgiaraščio sudarymo taisykles;

8.14. pirmines gaisro gesinimo priemones, jų veikimo principus, panaudojimo galimybes;

8.15. darbo vietos darbuotojo saugos ir sveikatos instrukciją;

8.16. sudaryti maisto prekių ir žaliavų užsakymą;

8.17. teisingai įforminti maisto prekių ir žaliavų priėmimo dokumentus;

8.18. naudotis darbo įrankiais;

8.19. dirbti su virykle, konvenkcine krosnimi, mėsmalę, daržovių pjaustymo aparatu, tešlos maišymo aparatu, šaldytuvais marmitu ir kitais įrengimais;

8.20. suteikti pirmąją medicinos pagalbą įvykus nelaimingam atsitikimui darbe;

8.21. darbuotojų saugos ir sveikatos, gaisrinės saugos, apsaugos nuo elektros reikalavimus.

9. Virėjas privalo vadovautis:

9.1. Lietuvos Respublikos įstatymais ir poįstatyminiais aktais;

9.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

9.3. darbo tvarkos taisyklėmis;

9.4. darbo sutartimi;

9.5. šiuo pareigybės aprašymu;

9.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III. ŠIAS** **PAREIGAS** **EINANČIO** **VIRĖJO** **FUNKCIJOS**

10. Virėjas atlieka šias funkcijas:

10.1. organizuoja ir atsako už gimnazijoje organizuojamą gamybinę veiklą, apimančią maisto produktų priėmimą ir laikymą, gamybą ir jo vartojimo organizavimą;

10.2. atsako už virtuvės, maisto išdavimo, pagalbinių patalpų, įrangos, indų, inventoriaus, įrankių atitikimą higienos normoms ir savalaikį jų atnaujinimą, saugos darbe, priešgaisrinės apsaugos ir kitų maitinimo įmonei keliamų reikalavimų laikymąsi;

10.3. rūpinasi savalaikiu virtuvės bei pagalbinių patalpų, indų, įrangos, įrankių, puodų valymu;

10.4. atsako už tai, kad patalpos, įrengimai, indai ir įrankiai būtų plaunami ir dezinfekuojami tik specialiomis leistinomis medžiagomis ir priemonėmis;

10.5. rūpinasi prekių priėmimu, laikymu, sandėliavimu, rūpinasi savalaike deratizacija ir dezinfekcija;

10.6. užtikrina, kad gamyboje būtų naudojamos tik žaliavos ir maisto prekės bei maisto priedai, atitinkantys jų kokybę reglamentuojančių dokumentų reikalavimus;

10.8. priima kokybiškus ir reikiamo svorio produktus iš tekėjų;

10.9. užtikrina švarą ir tvarką valgykloje, virtuvėje, sandėliuose ir pagalbinėse patalpose;

10.10. reikalauja, kad visi virtuvėje dirbantys darbuotojai laikytųsi sanitarinių higieninių; priešgaisrinės ir darbuotojų saugos reikalavimų;

10.11. rūpinasi maisto kokybės ir jų derinių parinkimu;

10.12. vykdo kitus gimnazijos administracijos teisėtus nurodymus.

**IV. MOKINIŲ SAUGUMO UŽTIKRINIMAS**

11 Virėjas įtaręs ar pastebėjęs žodines, fizines, socialines patyčias, smurtą:

11.1. nedelsdamas įsikiša ir nutraukia bet kokius tokį įtarimą keliančius veiksmus;

11.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

11.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

11.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis: tėvus, mokyklos darbuotojus, direktorių, policiją, greitąją pagalbą ir kt.

12.Virėjas įtaręs ar pastebėjęs patyčias kibernetinėje erdvėje arba gavęs apie jas pranešimą:

12.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

12.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

12.3. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

12.4. turi teisę apie patyčias kibernetinėje erdvėje pranešti LR ryšių reguliavimo tarnybai.

**V. ATSAKOMYBĖ**

13.Virėjas atsako už:

13.1. kokybišką savo funkcijų vykdymą ir Geros higienos praktikos taisyklių laikymąsi;

13.2. virtuvės inventoriaus tausojimą, ekonomišką valymo priemonių naudojimą;

13.3. virtuvės patalpų švarą, tvarką ir sanitarinę būklę;

13.4. darbuotojų saugos ir sveikatos instrukcijų, gaisrinės saugos taisyklių, higienos reikalavimų ir elektros reikalavimų laikymąsi;

13.5. tinkamą darbo laiko naudojimą;

13.6. darbo drausmės pažeidimus;

13.7. žalą, padarytą gimnazijai, dėl savo kaltės ar neatsargumo;

14. Virėjas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_